《次韵酬顾惟庸闻杨铭甫抗疏》
明代·王缜

许身报国重南金，泄冶当年未谏淫。何况泰陵传是水，几人肉食不关心。

朝阳鸣凤淩霄立，峭壁孤松耐雪侵。正值圣明求谠论，未闻山海择高深。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。